KLASA: 130-01/18-02/4

URBROJ: 2196-99-18-3

Vukovar, 18. listopada 2018. godine

**Zapisnik sa roditeljskog sastanka**

Dana 18.10.2018. g. u 17. h održan je roditeljski sastanak u Ekonomskoj školi u Vukovaru povodom odlaska na predviđeno adventsko putovanje u Austriju i Sloveniju kako je planirano kurikulumom Ekonomske škole u pratnji prof. Vlatke Ursa i Sanje Matičić. Na sastanku je nazočilo 20 roditelja od 34.

 Dnevni red:

1. Predstavljanje agencija za adventsko putovanje i izbor najpovoljnije agencije
2. Potpisivanje suglasnosti za putovanje
3. Ostale upute i administrativni postupci

Ad. 1. Javnom otvaranju ponuda prisustvovalo je povjerenstvo koje je ravnateljica Ekonomske škole imenovala na temelju članka 14. Pravilnika o izvođenju izleta , ekskurzija i drugih odgojno-obrazovnih aktivnosti izvan škole („Narodne novine“, broj 87/14. i 81/1) 28.09.2018.

Na javni poziv 1/2018., objavljen u vremenu od 28.09. do 7.10. 2018. godine na web stranici škole pristigle su dvije ponude i to:

1. Polet Vinkovci

2. Mare Panonium tours Vinkovci

Povjerenstvo za odabir ponuda za planiranu terensku nastavu učenika Ekonomske škole sastalo se 10. listopada 2018. godine u 12:50 sati i glasovanjem je jednoglasno (svih 7 glasova) odlučilo pozvati obje agencije na prezentaciju pred roditeljima na roditeljskom. Razgovaralo se i o problemu odustajanja djece zbog materijalnih poteškoća gdje je dogovoreno da se mogu u tom slučaju priključiti i učenici Gimnazije Vukovar kojima voditeljica puta Sanja Matičić i predaje te ih osobno i poznaje.

Na temelju odluka povjerenstva obje agencije su predstavile svoje prezentacije adventskog putovanja i nakon toga pristupilo se izboru najpovoljnije agencije. Jednoglasno je izabrana agencija „Mare Panonium“ iz Vinkovaca.

Ad. 2. Nakon što su roditelji izabrali agenciju pristupilo se potpisivanju suglasnosti za putovanje. Roditelji učenika Gimnazije Vukovar i Ekonomske škole Vukovar dali su svoj pristanak voditeljicama grupe u pisanom obliku.

Ad. 3. Roditelji su primili upute o nošenju odjevnih predmeta, europskoj zdravstvenoj iskaznici, prehrani, lijekovima.......

Zapisnik vodila: Sanja Matičić, prof.